kardosdrur/scandi-wiki huggingface dataset:
Ludvig Holstein

Ludvig Detlef greve (von) Holstein (født 3. december 1864 på Langebækgaard, Kallehave, død 11. juli 1943 i København) var en dansk forfatter, digter og filosof.

Ludvig Holstein var søn af grev Christian Johannes Ernst Holstein, en bror til Ludvig Holstein-Holsteinborg, og hustru Sophie F. Kramer, blev student fra Hauchs Skole 1883 og tog året efter filosofikum.

Holstein var en del af generationen af lyrikere fra 1890'erne, men lod sig inspirere af en frigjort panteistisk naturfølelse, som han udæskede i sin religionsfilosofiske prosabog Den grønne Mark (1925).

Holstein havde en beskeden produktion: Debutarbejdet Digte (1895), samlingerne Løv (1915),
Mos og Muld (1917), Æbletid (1920) og Jehi (1929) samt dramaet Tove (1898), der rummer symbolistiske elementer, men inden for denne begrænsning viste han både i form og i det særprægede og malende ord så intim poetisk sans og et sådant herredømme over poesiens midler, at han regnes blandt sin tids væsentligste lyrikere. Han boede primært i København, men Holsteins digtning er nært knyttet til oplevelsen af Sjællands natur. Mange af hans digte kredser om tilblivelsens mysterium og naturens stadige rytme af fødsel og død.

Flere af Holsteins digte er blevet sat i musik og indgår i Højskolesangbogen, fx Det er i Dag et Vejr fra Digte (2. udgave, 1903) og Det lysner over Agres Felt fra Løv. Nye Digte (1915). Holstein oversatte desuden fra engelsk, fransk og tysk; fra og med 1919 var han tilknyttet Gyldendal som litterær konsulent.

Holstein var gift tre gange: 1892 med Rigne Juliane Vilhelmine Warhuus (ægteskabet opløst), 1901 med Petrine Margrethe Kofoed (ægteskabet opløst 1911) og 1915 med Thyra Ulrich, der var en søster til Johannes V. Jensens kone Else Marie Ulrich. I 1918 kom han på Finansloven.

Litteratur 
 Henning Gøtz, Livets Herold : digteren Ludvig Holstein 1864-1943, Museerne.dk, 2006. .

Priser 
 Det anckerske Legat. 1900
 Drachmannlegatet. 1920
 Otto Benzons Forfatterlegat. 1922

Referencer

Eksterne henvisninger 
 
 Den Store Danske om Ludvig Holstein
 Ludvig Holstein på Dansk Forfatterleksikon
 Ludvig Holstein på Litteraturpriser.dk

Grever fra Danmark
Danskere i 1800-tallet
Danskere i 1900-tallet
Dramatikere fra Danmark
Digtere fra Danmark
Kunstnere på finansloven (afdøde)
Ludvig
Personer i Kraks Blå Bog (afdøde)
Personer i Dansk Biografisk Leksikon
Dansksprogede forfattere fra Danmark
Personer med enkeltværker i Kulturkanonen
Aage Heyman

Aage Heyman (født 29. august 1869 i København, død 17. december 1960) var en dansk grosserer og fabriksejer. Han var søn af etatsråd Philip W. Heyman, Tuborgs grundlægger, (død 1893) og hustru Hanne f. Adler (død 1917)

Han var uddannet i Varde Svineslagteri, hos Philip W. Heyman, København og John Morrel & Co., Ottawa i Canada. Han blev prokurist i firmaet Philip W. Heyman 1891 og indehaver af firmaet samt af Engelska Svineslagteriet, Malmø og Engelska Svineslagteriet, Tomelilla, fra 1893. Heyman var formand i bestyrelsen for A/S Philip W. Heyman 1926-29 og indehaver af fir­maet P. W. Heyman, Melbourne, opret­tet 1901. 1898 oprettede han Skelskør Svineslagteri. Han oprettede 1927 firmaet Aage Heyman. Han var også medlem af bestyrelsen for A/S Sporvognsreklamen.

Han blev gift (21. januar 1895) med Helene f. Sichel (5. januar 1876 i Mainz – 1950), datter af købmand Joseph Sichel (død 1909) og hu­stru Amalie f. Bernays (død 1896).

Som en af sin tids rigeste erhvervsledere lod Heyman 1907 et palæ på Strandvejen 93 (hjørnet af Rosbækvej) i Ryvangen opføre ved arkitekten Carl Brummer. Han måtte imidlertid sælge huset i 1916. Krigstiderne må dog have genskabt hans formue, for allerede i 1918 lod han et nyt palæ opføre på Øster Allé 33 i København ved arkitekten Gotfred Tvede. Grunden i randen af Fælledparken havde han mageskiftet med Københavns Kommune, der købte Københavns Svineslagteris grund til brug for en fremtidig forlængelse af Strandboulevarden mod nord. Forlængelsen blev dog aldrig til noget, da Østre Gasværk lå i vejen, og i stedet blev kommunens politik genstand for kritik i PHs tidsskrift Kritisk Revy og siden hos Steen Eiler Rasmussen.

Kilder 
 Kraks Blå Bog 1949 og 1957

Personer fra København
Personer i Kraks Blå Bog (afdøde)
Jøder fra Danmark
Danskere i 1800-tallet
Danskere i 1900-tallet
Grosserere fra Danmark
Fabrikanter fra Danmark
Vinterdepression

Vinterdepression er en sæsonbestemt lidelse, der som navnet antyder, primært viser sig i vintermånederne, 
hvor mængden af lys og varme er på sit laveste. Lidelsen giver sig udslag i, at den ramte føler sig energiløs og 
trist.

Lys spiller en vigtig rolle for reguleringen af humør hos mennesker. Manglen på lys kan derfor give sig udslag i
en variation af depression, som man kalder vinterdepression. I Danmark menes omkring 5% at lide af vinterdepression
med en klar overvægt af kvinder under 45 år (75%).

Hyppigheden af lidelsen afhænger af, hvor langt mod nord man befinder sig. Omkring middelhavet kendes lidelsen ikke,
mens op imod 10% af befolkningen i Alaska lider af den. Imidlertid menes der også at være genetiske årsager til lidelsen, idet man har konstateret, at kun omkring 1% af den islandske befolkning lider af den.

Symptomer 
Symptomerne for vinterdepression starter typisk omkring november måned, når dagene begynder at blive mærkbart kortere.
De typiske symptomer er:

 Nedtrykthed
 Træthed
 Mindre energi end i sommermånederne
 Øget appetit med en stærk trang til at spise mange kulhydrater (brød, pasta, ris, frugt o.lign.) – og især søde sager
 Manglende interesse for arbejde og sociale aktiviteter

Behandling 
Vinterdepression behandles normalt med lysterapi, hvor man sidder foran en lampe, der udsender et stærkt lys, omkring 
10.000 lux, i en halv time over en periode på 2 uger.

Derudover kan man behandle vinterdepression med antideprepressiv medicin i form af SSRI præparater.

Ubehandlet vil symptomerne forsvinde af sig selv i foråret, når den naturlige lysmængde stiger.

Se også 
 Depression
 Lysterapi

Noter

Kilder/Eksterne henvisninger 
 http://www.depnet.dk/universe1/depression/sad/
 http://www.nlm.nih.gov/medlineplus/ency/article/001532.htm
 http://www.depressionsforeningen.dk/Psykiske-lidelser/Depression/vinterdepression.html 
 http://www.netdoktor.dk/sygdomme/fakta/vinterdepression.htm

Psykologi
Koko Taylor

Koko Taylor, undertiden stavet KoKo Taylor (28. september 1928 – 3. juni 2009) var en amerikansk bluessanger, der fik tilnavnet "Queen of the blues". Hendes stemme havde et råt og kraftfuldt udtryk, når hun sang sine traditionelle bluessange.

Taylor begyndte at synge i klubber i Chicago i 1950'erne, og i begyndelsen af 1960'erne blev hun opdaget af musikeren, sangskriveren og produceren Willie Dixon, hvilket førte til en pladekontrakt. Hun fik et stort hit i 1966 med sangen "Wang Dang Doodle" skrevet af Dixon. Hun indspillede en lang række plader siden da, men opnåede dog aldrig igen et hit af sammen omfang. Koko Taylor modtog en række priser, blandt andet Grammy Award for Best Traditional Blues Album i 1985. Hun optrådte sidste gang så sent som en måned før sin død.

Ekserne henvisninger 

 

Sangere fra USA
Różanystok

Różanystok er staden i voivodskabet Podlaskie (Podlasie) i Polen. Den har en befolkning på 510 indbyggere.

Byer i Polen
Léon M'ba

Léon M'ba (9. februar 1902 i Libreville – 28. november 1967 i Paris) var Gabons første præsident (1960–1967). Efternavnet skrives både M'Ba og Mba.

Han var et medlem af den etniske gruppe Fang-folket. Han var premierminister fra 21. maj 1957 til 21. februar 1961 og blev præsident da landet fik sin uafhængighed fra Frankrig den 17. august 1960. Han blev i en kort periode afsat gennem et statskup i februar 1964, og Jean-Hilaire Aubame blev indsat som præsident, men han blev genindsat efter bare få dage efter indgriben fra Frankrig.

M'ba blev genvalgt i marts 1967, men døde i november det samme år og blev efterfulgt af sin vicepræsident Albert-Bernard Bongo (nu Omar Bongo Ondimba).

Gabons præsidenter
Politikere fra Gabon
Judit Polgár

Judit Polgár (født 23. juli 1976) er en ungarsk skakspiller.

Judit Polgar er blevet kaldt det største vidunderbarn i skakkens historie.

Skakkarriere 

Hendes første virkelig store præstation i hendes skakkarriere var Skakolympiaden 1988 i Thessaloniki. Hun stillede som 12-årig op i kvinderækken. Hendes søstre Susan og Sofia var også på holdet. Holdet vandt guld, og Judit scorerede 12,5 af 13 mulige point og opnåede en præstationsrating på 2694.

I januar 1989 kom hun stadig som 12-årig som den første kvinde i 25 år i skakken top-100 på som nummer 57. Hun forlod aldrig igen top-100 i sin aktive karriere som stoppede i 2014.

Hun blev udnævnt til stormester i 1991, til da den yngste gennem tiderne (15 år 150 dage), en rekord Bobby Fischer indtil da havde holdt i 32 år.

I januar 1996 kom hun som den første (og pr. 2014 eneste) kvinde nogensinde i skakken top-10.

Hun blev den første kvinde som slog en regerende verdenmester i konkurrenceskak med standardtidskontrol (i modsætning til lyn- og hurtigskak) da hun vandt over Garry Kasparov i Rusland mod Resten af verden-matchen i 2002, som Resten af verden vandt 52-48.

Hun var i 2005 en af otte spillere som deltog i turneringen om verdensmesterskabet, hvor hun endte på sidstepladsen.

Hendes aktivitetsniveau faldt betydeligt i hendes sidste aktive år som skakspiller, men i Europamesterskabet 2011 med 167 deltagende stormestre opnåede hun en delt førsteplads med tre andre spillere. Efter korrektion blev det til bronze efter Vladimir Potkin og Radoslaw Wojtaszek.

Også hendes ældre søstre Susan Polgar (f. 1969) og Sofia Polgar (f. 1974) hæver sig blandt mandlige spillere. Susan (tidl. Zsuzsa) er stormester (fra 1991) og den næsthøjest rangerede kvinde efter sin søster Judit. Hun var verdensmester for kvinder 1996-99. Sofia er international mester.

Karrierestop 
Judit Polgar annoncerede ved Skakolympiaden 2014 i Tromsø at hun stopper sin skakkarriere. Hun sluttede af med sammen med det ungarske hold at vinde sin anden sølvmedalje i åben række. Første gang hun vandt sølv med det ungarske hold i åben række var ved Skakolympiaden 2002 i Bled.

Referencer

Eksterne henvisninger 

 

Skakspillere fra Ungarn
Hoogeveen

Hoogeveen er en kommune og by i provinsen Drenthe med cirka 55.000 indbyggere. 

Ved anden halvdel af 1960'erne var Hoogeven den hurtigstvoksende by i Holland. Dette førte til at byrådet valgte at fylde kanalen, som var udgravet under den tid hvor tørvindhøstning var det vigtigste erhverv her. 

Den daværende anerkendt ældste person i verden, Hendrikje van Andel-Schipper, boede i Hoogeveen frem til hun døde i august 2005.

Venskabsbyer 
  Martin, Slovakiet

Eksterne henvisninger 

Officielle hjemmeside 

Byer i Drenthe
Kommuner i Drenthe
Søren Møller

Søren Møller er navn på flere personer:

 Søren Møller (musicalskuespiller) – rektor, sanger og skuespiller
 Søren Møller (psykolog) – psykolog og forfatter
 Søren Møller (kemiker) – dansk kemiker
 Søren Møller (pianist) – dansk pianist
 S.G. Møller – Søren Georg Møller, dansk skolemand
 Søren Hald Møller – dansk rigsombudsmand på Grønland
Jean Dausset

Jean Dausset (født 19. oktober 1916 i Toulouse, Frankrig, død 6. juni 2009 i Palma de Mallorca, Spanien) var en fransk læge og immunolog, professor ved Universitetet i Paris. 

Han modtog Nobelprisen i fysiologi eller medicin i 1980, sammen med Baruj Benacerraf og George Davis Snell, for "opdagelser vedrørende bestemte strukturer på cellernes overflade som styrer immunologiske reaktioner".

Eksterne henvisninger 

 Nobelprize.org, Nobelprisen i fysiologi eller medicin 1980
 Nobelprize.org, Jean Dausset – biografi

Læger fra Frankrig
Nobelprismodtagere i medicin
Nobelprismodtagere fra Frankrig
Immunologer
Storkors af Æreslegionen
Medernach

Medernach (luxembourgsk: Miedernach) er en kommune og et byområde i Luxembourg. Kommunen, som har et areal på 15,64 km², ligger i kantonen Diekirch i distriktet Diekirch. I 2005 havde kommunen 1.029 indbyggere. 

Kommuner i Luxembourg
Reisdorf

Reisdorf (luxembourgsk: Reisduerf) er en kommune og et byområde i Luxembourg. Kommunen, som har et areal på 14,84 km², ligger i kantonen Diekirch i distriktet Diekirch. I 2005 havde kommunen 854 indbyggere.

Galleri 

Kommuner i Luxembourg
Ermsdorf

Ermsdorf (luxembourgsk: Iermsdref) er en kommune og et byområde i Luxembourg. Kommunen, som har et areal på 24,09 km², ligger i kantonen Diekirch i distriktet Diekirch. I 2005 havde kommunen 848 indbyggere.

Eksterne henvisninger 

Kommuner i Luxembourg
Hoscheid

Hoscheid (luxembourgsk: Houschent) er en kommune og et byområde i Luxembourg. Kommunen, som har et areal på 10,42 km², ligger i kantonen Diekirch i distriktet Diekirch. I 2005 havde kommunen 519 indbyggere.

Eksterne henvisninger 

Kommuner i Luxembourg
Offshoretransformatorstation

En offshoretransformatorstation er en transformatorstation placeret offshore fx i forbindelse med havvindmølleparker. Dermed kan man nøjes med et søkabel indtil land, i stedet for et kabel indtil land for hver havvindmølle. Første offshoretransformatorstation i Danmark er Nysted Transformerstation, som er fremstillet af Bladt Industries A/S i Aalborg for SEAS. Det blev leveret i 2002. 

Horns Rev 1 og Horns Rev 2 har hver en transformerstation tilknyttet parkerne.

I dag er det en stor fordel med offshoretransformatorstationer, da vindmølleparkerne offshore placeres længere og længere fra kysten, samt bliver større og større. 
Den ledende producent af offshoretransformatorstationer er Bladt Industries A/S.

Havvindmølleparker
Offshorekonstruktioner
Elforsyning
Rambrouch

Rambrouch (luxembourgsk: Rammerech) er en kommune og et byområde i Luxembourg. Kommunen, som har et areal på 79,09 km², ligger i kantonen Redange i distriktet Diekirch. I 2005 havde kommunen 3.581 indbyggere. 

Kommuner i Luxembourg
Teff

Teff (Eragrostis teff) er en græsart, der dyrkes næsten udelukkende i Etiopien, hvor den nærmest er basisføde.

Kendetegn 
Teff tilhører græsfamilien, planten bliver ca. 60 cm. høj, småaksene er flerblomstrende. Meget små frø.

Teff er vældig næringsrig, og indeholder både protein og fibre. Derudover indeholder det mineraler som kalcium og jern. Disse mineraler - især jernindholdet i teff - er let optagelig i kroppen.

Teff er en fremragende ressource for glutenfri bagværk og den giver en fleksibel, elastisk, ikke-klæbende karakter til bagværket.

Anvendelse 
Frøene udmales til mel og benyttes til glutenfri brød og kager, eksempelvis fladbrøddet Injera.

Græs-familien
Nytteplanter
Mollerup Skov

Mollerup Skov er en 97 ha stor, relativ nyanlagt skov beliggende i den nordlige del af Aarhus mellem Risskov og Skejby – afgrænset af Skejbyvej, Langengevej, Skejby Nordlandsvej. 

Mollerup Skov domineres af bøg, eg, ask og kirsebær, afbrudt af store åbne arealer, bestående af marker og enge med græssende kvæg. Denne afveksling bevirker sammen med fem småsøer, at der er grundlag for et rigt og varieret dyreliv. Man kan således møde fasaner, harer, ræve og rådyr eller spotte en rovfugl i ny og næ; heriblandt spurvehøg og musvåge. De åbne arealer indimellem, giver mulighed for et vue ud over Egådalen og Egå Engsø.

Historien 
Mollerup Skov er anlagt af Aarhus Kommune i perioden 1993-97, som del af planen Århus omkranset af skov og hører under de nye Aarhus skove. Planen blev vedtaget af byrådet i 1988 med målet om at fordoble kommunens skovarealer inden år 2000. Skoven plejes af Aarhus Kommunes Naturforvaltning. 

En gammel kirkesti i den nordvestlige ende af skoven nær golfbanen (Mollerup Golf Club), giver via Mollerup bebyggelsen adgang til Lisbjerg kirke og Lisbjerg Skov, på den anden side af Egådalen. Der er også en asfalteret cykel- og løbesti til Egå Engsø mod nordøst.

Faciliteter  
I overensstemmelse med Aarhus Kommunes hensigsterklæringer omkring de nye Aarhus-skove, er Mollerup Skov designet til at understøtte borgernes muligheder for at aktivere sig i naturen. Her findes derfor et utal af stier, gennem den ellers tætte bevoksning, shelters til overnatninger og forsamlinger og en indhegnet hundeskov.  

I Mollerup Skov er der 2 markerede løberuter:

Gul rute - 2,1 km (2.126 meter). 

Rød rute - 3,0 km (2.972 meter).

De mange stier i skoven, gør det muligt at sammenstykke egne løberuter. For eksempel Mollerup Golf Club rute – 3,4 km (3.428 meter).

Man kan også tilføje Engsø sløjfen – 1,8 km (1.766 meter), ud til Egå Engsø, hvor der er en 5,2 km (5.218 meter ) rute rundt om engsøen (i alt 7 km).

Galleri

Referencer

Eksterne henvisninger 

Naturområder i Aarhus
De nye Aarhus Skove
Massachusetts Bay

Massachusetts Bay er en stor bugt beliggende ud for USAs østkyst ved staten Massachusetts i Atlanterhavet. Mod nord afgrænses bugten af Cape Ann, mod vest går den ind til Boston og udmundingen af floden Charles. Mod syd går Massachusetts Bay over i Cape Cod Bay (der også nogle gange regnes med til Massachusetts Bay) og mod øst går den ud i Atlanterhavet.

Bugten har givet navn til Massachusetts Bay-kolonien, der var en af de første europæiske bebyggelser i området, der blev anlagt af en gruppe puritanere.

Eksterne henvisninger 

Bugter i Atlanterhavet
Massachusetts
USA's geografi
Den gode opgave

Den gode opgave er en opgavehåndbog skrevet af Lotte Rienecker og Peter Stray Jørgensen. Bogen behandler primært videnskabelig opgaveskrivning på henholdsvis mellemlange og lange videregående uddannelser. Den er med andre ord en guide og et opslagsværk til studerende på disse uddannelser som står foran at skrive og aflevere en opgave. Den introducerer læseren til genrer, kvalitetskriterier, skriveprocesser, litteratursøgning, m.v.

Da modtagergruppen er forholdsvis bred, indeholder håndbogen ikke egentlige råd af fagspecifik karakter. Det er således forfatternes filosofi om man vil at den såkaldte gode opgaves form og indhold i et vist omfang kan reduceres til universelle videnskabelige kvalitetskriterier som fagene med andre ord har tilfælles. Ikke desto mindre påpeger bogen flere gange at den studerende også bør forholde sig til den enkelte studieordnings krav i forbindelse med opgaven. I sin gennemgang benytter håndbogen sig af eksempler på opgaver skrevet i forskellige fag og påpeger eventuelle positive og negative sider ved disse opgaver. Bogen er udkommet i flere udgaver.

Litteratur 
 Rienecker, Lotte og Peter Stray Jørgensen:Den gode opgave, Samfundslitteratur, 4. udgave, 2012, 

Lærebøger
Allotropi

Allotropi betegner det fænomen at et grundstof kan optræde i flere kemisk forskellige strukturer. En lang række grundstoffer udviser allotropi, dette gælder både ikke-metaller, såvel som metaller.

Eksempler 
F.eks. kan rent kulstof optræde i adskillige strukturer, hvor de 3 nok mest kendte er diamant, grafit og grafén. Et andet eksempel er ilt med O2 og O3. Tin kan ved lave temperaturer omdannes til en tilstand af gråt pulver, hvorved tingenstande forvitrer. Fænomenet kaldes tinpest og kan ligefrem smitte. Fosfor findes i to former, hvidt fosfor, der er giftigt, kan selvantænde og benyttes i våben, der giver dybe forbrændinger (tidligere benævnt gult fosfor) - og rødt fosfor, der er mindre giftigt og ikke selvantænder. Svovl kan optræde i adskillige tilstandsformer, skiftet mellem dem sker ved temperaturændringer. Plastisk svovl kan benyttes til at tage aftryk af nøgler.

Se også 
 Homonuklear

Kemi
Bosmandommen

Bosmandommen var en dom som EU-domstolen afsagde i Luxembourg i 1995, der slog fast at professionelle fodboldspillere i EU har ret til at skrive kontrakt med en ny klub når deres kontrakt udløber, uden at den gamle klub har krav på nogen form for kompensation.

Sagen handlede om den professionelle belgiske fodboldspiller Jean-Marc Bosman, hvis kontrakt med fodboldklubben RFC Liege udløb efter belgieren havde afvist at forlænge. Ifølge de daværende transferregler kunne hans gamle klub kræve at modtage et beløb, når Bosman blev engageret af en ny klub – også selv om hans kontrakt var udløbet. Dette afviste domstolen. Bosman-dommen sikrer således, at fodboldspillere i dag frit kan lade en kontrakt løbe ud og skifte til en anden klub uden den tidligere klub har ret til nogen form for betaling. 

Derudover handlede sagen om, hvorvidt nationale eller internationale sportsorganisationer eller -forbund kunne have reglementer, der begrænser adgangen til deres turneringer for udenlandske spillere, som er statsborgere i et EU-land. 

Bosmandommen var primært revolutionerende for arbejdskraftens frie bevægelse indenfor EU.

Eksterne links 
Bosmandommen på Eur-Lex

Fodboldens historie
EU
Wichita

Wichita er den største by i delstaten Kansas med en befolkning på 353.824 i 2004. Den er sæde for Sedgwick County, og med forstæder er befolkningen på 582.781. Byen ligger i den sydlige del af delstaten, ved Arkansasfloden. Byen blev grundlagt i 1870.

Byen har betydelig flyproduktion, for eksempel har flyfabrikanten Cessna hovedkvarter i Wichita. McConnell Air Force Base ligger også i byen.

Referencer

Eksterne henvisninger 

Byer i Kansas
Douglas Hurley

Douglas Gerald Hurley (født 21. oktober 1966 i Endicott, New York) er en tidligere NASA-astronaut.

Douglas Hurley blev udvalgt til at være pilot på rumfærge-flyvningen STS-127 til Den Internationale Rumstation, som blev affyret d. 15. juli 2009. Han fløj også som pilot på STS-135 i juli 2011, som var den sidste flyvning under Rumfærge-programmet.

Eksterne henvisninger 

 Douglas Hurley Biografi  NASA

Astronauter fra USA
Personer fra New York
Christopher Cassidy

Christopher John Cassidy (født 4. januar 1970 i Massachusetts) er uddannet NASA-astronaut og deltog på rumfærge-flyvningen STS-127 til Den Internationale Rumstation i 2009. Han var  Chief of the Astronaut Office at NASA fra juli  2015 til juni 2017.

Eksterne henvisninger 

 Biografi fra NASA 

Astronauter fra USA
Riverside

Riverside er en by i den amerikanske delstat Californien. Byen har  indbyggere og er hovedbyen i Riverside County.

Nuværende borgmester i byen er Rusty Bailey.

Venskabsbyer 

Riverside har 6 venskabsbyer:

  Cuautla, Mexico
  Ensenada, Mexico
  Hyderabad, Indien
  Jiangmen, Kina
  Gangnam, Sydkorea
  Sendai, Japan
  Obuasi, Ghana

Referencer

Eksterne henvisninger 
 Riversides officielle hjemmeside 

Byer i Californien
Forstæder til Los Angeles
Simmershofen

Simmershofen er en kommune i den mittelfrankiske Landkreis Neustadt an der Aisch-Bad Windsheim i den tyske delstat Bayern. Den er en del af Verwaltungsgemeinschaft Uffenheim.

Geografi 
Nabokommuner er (med uret, fra nord): Gollhofen, Uffenheim, Adelshofen, Creglingen og Hemmersheim.

Inddeling 
 Simmershofen
 Adelhofen
 Auernhofen
 Equarhofen
 Hohlach
 Walkershofen

Eksterne henvisninger
Rouben Mamoulian

Rouben Mamoulian (8. oktober 1897 i Tiflis, Georgien – 4. december 1987 i Woodland Hills, Californien, USA) var en amerikansk filminstruktør af armensk oprindelse. 

Han var teateruddannet fra Moskva og London, og debuterede som teaterinstruktør i 1922 i London. Mamoulian flyttede til USA i 1923, og debuterede på Broadway i 1927. Han debuterede som filminstruktør med Applause (1929), og blev en af 1930'ernes ledende filminstruktører med Dr. Jekyll and Mr. Hyde (Dr. Jekyll og Mr. Hyde, 1931), Queen Christina (Dronning Christina, 1933) med Greta Garbo i titelrollen, og Becky Sharp (1935). Efter 2. verdenskrig instruerede han bl.a. to filmmusicaler, Summer Holiday (1948) og Silk Stockings (Silkestrømper, 1957). Mamoulians indfaldsrige instruktion og flydende kamerastil fik betydning for filmens udvikling som fortællerkunst.

Eksterne henvisninger 
 

Filminstruktører fra USA
Hollywood Walk of Fame